Diari Oficial de la Generalitat Valenciana


Sumari del DOGV 9033, del 03-03-2021 (2021/1753)

RESOLUCIÓ de 23 de febrer de 2021, de la consellera de Justícia, Interior i Administració Pública, per la qual es designen les persones integrants de l'òrgan tècnic de selecció per al desenvolupament i execució de les proves selectives d'accés al cos A1-14, convocatòries 89/18 i 90/18.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9033

Data del DOGV
:   03-03-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/1753


Data del document
:   23-02-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 23 de febrer de 2021, de la consellera de Justícia, Interior i Administració Pública, per la qual es designen les persones integrants de l'òrgan tècnic de selecció per al desenvolupament i execució de les proves selectives d'accés al cos A1-14, convocatòries 89/18 i 90/18. [2021/1753]  
Mitjançant les ordres 24/2020 i 25/2020, de 4 de març, de la Conselleria de Justícia, Interior i Administració Pública, per la qual es convocaren proves selectives d'accés al cos superior tècnic d'enginyeria de telecomunicació de l'Administració de la Generalitat, A1-14, convocatòries 89/18 i 90/18 (DOGV 8768, 23.03.2020).  
Les bases de les esmentades convocatòries, així com l'apartat 2 de l'article 28 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, estableixen que la relació nominal de les persones que formen part de l'òrgan tècnic de selecció serà publicada en el Diari Oficial de la Generalitat Valenciana amb una antelació mínima d'un mes a la data de començament de les proves, mitjançant una resolució de la Conselleria de Justícia, Interior i Administració Pública.  
La composició de l'òrgan tècnic de selecció de les proves selectives es determina en l'article 57 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, en relació amb l'article 28 del Decret 3/2017, i en les bases de les corresponents convocatòries.  
En virtut de les facultats conferides en la lletra i de l'apartat 1 de l'article 9 de la Llei 10/2010, i de l'apartat 2 de l'article 28 del Decret 3/2017, a proposta del director general de Funció Pública, la consellera de Justícia, Interior i Administració Pública resol:  
  
Únic  
Designar les persones integrants de l'òrgan tècnic de selecció per al desenvolupament i execució de les proves selectives d'accés al cos esmentat anteriorment, que es detalla en l'annex.  
  
València, 23 de febrer de 2021.- La consellera de Justícia, Interior i Administració Pública: Gabriela Bravo Sanestanislao.  
  
  
  
ANNEX  
Cos superior tècnic d'enginyeria de telecomunicació de l'Administració de la Generalitat, A1-14, sector administració especial, convocatòries 89/18 i 90/18  
  
Titulars:  
Presidència: Manuel Cava Ferreruela, personal funcionari de carrera, A1-14  
Vocalies:  
- Inmaculada Cava Ferreruela, personal funcionari de carrera, A1-14  
€ Manuel Francisco Abad Rodríguez, personal funcionari de carrera, A1-14  
€ Pablo Alberto Beneit Mayordomo, personal de la Universitat Politècnica de València  
Secretaria: Manuel Fornás Calviño, personal funcionari de carrera, A1-01  
  
Suplents:  
Presidència: Germán Ramos Peinado, personal de la Universitat Politècnica de València  
Vocalies:  
- Vicente Pla Boscá, personal de la Universitat Politècnica de València  
- María de Diego Antón, personal de la Universitat Politècnica de València  
- Marta Cabedo Fabrés, personal de la Universitat Politècnica de València  
Secretaria: Marta Miralles Jordá, personal funcionari de carrera, A1-01